Cui 8 di
Otubar su cinc televisions privadis de Gipuzkoa e je tacade la
emission di “Gurean gaur” (Vuê tra di nô), un gnûf telegjornâl
dut in lenghe basche. Il notiziari cuotidian al dure miezore e al è
svilupât su trê moments: un pes gnovis dal dì; un cuntun
aprofondiment suntune tematiche specifiche; e un altri cuntune
interviste a di un personaç de culture, de politiche o de societât.
Il progjet, che al è poiât de aministrazion provinciâl cuntun
contribût anuâl di 207 mil euros, al à chê di slargjâ la
presince dal euskara intes televisions locâls e di proponi une
concorince costrutive ae radiotelevision publiche basche (ETB).
Font:
ABC, 05/10/12
ita_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn grn_Latn